મોટાભાગના લોકો હંમેશા દૈનિક ક્રિયાઓને જ અનુસરતા હોય છે. જો તમે આંતરિક જીવન જીવી રહ્યા છો તો તમને કંઈક અલગ કે નવું કરવું નહિ ગમે. જો તમે સામાજિક જીવન જીવી રહ્યા છો તો તમે કંઈક અલગ કાર્ય વિના નહિ રહી શકો. હું એમ નથી કહેતો કે તમે રોજ ને રોજ કંઈક નવું કરો પરંતુ ક્યારેક તો કંઈક નવું કરી જ શકાય. કંઈક અલગ અને નવું કરવાથી તમને મનની શાંતિ મળે છે જે તમારું ડિપ્રેશન દૂર કરી શકે છે. જે તમારે કરવું હતું, જે તમારો શોખ હતો પણ સમયને અભાવે તમે નથી કરી શક્યા એવા કામ કરવાનું શરૂ કરો. એને માટે ચોક્કસ સમય ફાળવો અને એને શિસ્તબદ્ધ રીતે અનુસરો.